### Kraški relief

* Kraški relief nastane na **apnencu in dolomitu**, ki se razkrajata zaradi **korozije.**

Kraški relief je že po izgledu povsem drugačen od rečnega, saj na kraškem površju skoraj ni rečnih tokov in oblik, ki jih ustvarjajo reke ( rečne doline, akumulacijske ravnine,…).

* Pokrajina med Vipavsko dolino in Tržaškim zalivom se imenuje **Kras,**

 to ime pa se je uveljavilo kot **mednarodno veljavno** ime za takšen ( kraški ) tip reliefa.

* Korozija ali kemično preperevanje ( raztapljanje apnenca) je proces, ko voda veže CO2 in nastane **ogljikova kislina**, ki nato **raztaplja apnenec**.
* Raztapljanje je močnejše:
* če je apnenec bolj čist
* če je apnenec pokrit s prstjo, voda dobi več CO2, kot na golem krasu
* če je podnebje bolj toplo.
* Z raztapljanjem apnenca nastajajo **kraški pojavi**, **na površju** in **v podzemlju.**
* Reke, ki tečejo s kraškega sveta, nosijo apnenec, ki se ( npr. na rečnih brzicah in naravnih pregradah) izloča v obliki **lehnjaka** ali **travertina**.
* V kraških jamah se apnenec iz vode ponovno izloči in nastane **siga**, ki tvori kapnike.
* Površinski kraški pojavi so predvsem različne korozijske oblike na površju:
* **vrtače** so značilne tvorbe z lijakasto obliko; udorne vrtače ali **koliševke,** **kotliči;**
* **kraška polja** nastanejo na nepropustni (dolomitni) podlagi; so obdana z višjimi kraškimi planotami; imajo površinski rečni tok, ki ima na eni stani polja **kraški izvir**, na drugem koncu polja pa **ponikve,** požiralnik, ponor.

Kraška polja so lahko del leta preplavljena z vodo – **presihajoča jezera**.

* *Poglej primer Planinskega polja, skiciraj ga in pojasni pretok vode na njem.*
* Podzemeljski kraški pojavi nastanejo ob koroziji in akumulaciji v podzemlju.

S korozijo v navpičnih razpokah nastanejo **brezna**, v vodoravni legi pa **podzemne jame**.

Z izločanjem( akumulacijo) apnenca iz vode nastanejo v jamah **kapniške tvorbe**.

* *Imenuj in Skiciraj kapniške tvorbe v kraškem podzemlju.*
* *Imenuj vsaj dve brezni v Sloveniji, vsaj tri kraške jame.Koliko jam so pri nas odkrili?*
* *Ali ve, kako rastejo kapniki?*
* Vrste krasa pri nas in v svetu: globoki ali popolni – plitvi ali nepopolni;

 nižinski – visokogorski; goli – pokriti. Tropski (stožčasti) kras.

* *Pojasni naštete pojme o vrstah krasa.*
* Gospodarski pomen krasa:

Rodovitnost tal – **delane vrtače**; pašna področja in ponovno pogozden svet;

Oskrba z vodo – veliko vode v podzemlju, na površju pa so včasih uporabljali kapnico; Problem onesnaženja voda na krasu- podzemno pretakanje, ki človeku ni vidno.

Pomen krasa za turistično dejavnost v Sloveniji.

* *Opiši primere gospodarske izrabe krasa v Sloveniji, kjer kraške pojave najdemo na več kot 40% površja.*